Title: PAVILJONIMA NIŠKOG STUDENTSKOG CENTRA MESTA ZA 948 STUDENTA
Author: Owner
Last saved by: Goran Stojic

U PAVILJONIMA NIŠKOG STUDENTSKOG CENTRA MESTA ZA 948 STUDENATA

    Od srede za domove konkurišu studenti starijih godina

*Brucoši fakulteta Univerziteta u Nišu za sobe u paviljonima Studentskog centra Niš moći će da konkurišu još dva dana, a rok za prijavu studenata svih ostalih godina je od 19. septembra do 31.oktobra
* Konkursna dokumentacija se može kupiti na blagajnama koje se nalaze u sastavu studentskih restorana kod Tehničkih fakulteta, Ekonomskog i Pravnog fakulteta i kod Medicinskog fakulteta

                Brucoši fakulteta Univerziteta u Nišu za sobe u paviljonima Studentskog centra Niš mogu da konkurišu još u ponedeljak i utorak, a rok za prijavu studenata svih ostalih godina je od 19. septembra do 31.oktobra, saznajemo u Studentskom centru Niš. Konkursna dokumentacija se može kupiti na blagajnama koje se nalaze u sastavu studentskog restorana kod Tehničkih fakulteta, kod Ekonomskog i Pravnog fakulteta i u sastavu studentskog doma kod Medicinskog fakulteta. Broj raspoloživih mesta u četiri paviljona Studentskog centra u Nišu je 948 mesta.
            “Od ukupog broja raspoloživih mesta, 25 odsto  biće dodeljeno brucošima, 10 odsto studentima iz osetljivih društvenih grupa, dok će preostali broj slobodnih mesta biti raspodeljen studentima starijih godina”, kaže Miljana Stojanović, stručni saradnik za odnose sa javnošću Studentskog centra Niš. 
             Paviljoni I i II se nalaze u blizini  Pravnog i Ekonomskog fakulteta. Kapacitet oba paviljona je 117 soba ili 347 mesta u dvokrevetnim i trokrevetnim sobama druge kategorije. Stanarima je, u svakom od paviljona, na raspolaganju po jedna prostrana učionica. Sve sobe su opremljene telefonskom linijom i internet priključkom sa besplatnim internetom. 
         Paviljon III se nalazi kod Medicinskog fakulteta i kompletno je adaptiran 1997.godine.U toku 2012.godine kompletno je rekonstruisana fasada ovog Doma u skladu sa najvišim standardima. Dom raspolaže sa 109 soba prve kategorije ili sa 254 mesta, kao i sa 5 apartmana. 
        “Dve sobe u prizemlju povezane su alarmom sa portirnicom i prilagođene su za stanovanje osoba sa invaliditetom. Sve sobe su opremljene priključkom za telefon i besplatnim internetom. Studentima je na raspolaganju internet hol sa dva računara i komforna učionica za učenje i rad”, dodaje Miljana Stojanović. 
       Paviljon IV kod Tehničkih fakulteta raspolaže sa 184 sobe u koje se mogu smestiti 357 studenata. Ovaj dom izdvaja i organzacija sobe po  boksovima koji podrazumevaju zajedničku čajnu kuhinju i dnevni boravak za 4 sobe, što u mnogome doprinosi kvalitetu i komforu boravka studenata u njemu. Smeštaj je baziran na jednokrevetnim i dvokrevetnim sobama prve kategorije koje, pored telefnskih i tv priključaka, takođe imaju i besplatan internt priključak. Dom raspolaže salom za čitanje i crtanje. U prizemlju je otvoren kutak za druženje i odmor, kao i prodavnica sa robom široke potrošnje. 
              “Studentski domovi kod Medicinskog fakulteta i kod Tehničkih fakulteta spadaju u domove prve kategorije i mesečna stanarina u njima iznosi 1860 dinara, dok je cena smeštaja u studentskom domu kod Pravnog i Ekonomskog fakulteta 1430 dinara i on spada u dom druge kategorije”, objašnjavaja Miljana Stojanović.

                                  V.Petrović

LEG:POČINJE TRKA ZA SOBU U STUDENTSKIM DOMOVIMA:komforno i sa brojnim pogodnostima za boravak i učenje
LEG:ZA JEDNO MESTO UGLAVNOM PO DVA KANDIDATA:sobu u “Studenjaku” najpre otvara odličan uspeh

(Projekat “Nišlije se uključuju u odlučivanje” sufinansiran iz budžeta grada Niša)